

 **ГОДИШЕН ИЗВЕШТАЈ ЗА РАБОТАТА НА**

 **О.У.„ДЕНЧЕ ДЕЈАНОСКИ“**

**МАВРОВИ-АНОВИ**

**ЗА УЧЕБНАТА 2022/2023 ГОДИНА**

**ВОВЕД:**

Врз основа на обврските што произлегуваат од новиот Законот за основно образование- ( Сл.весник на Република Северна Македонија бр.161 од 05.08.2019 ),директорот на основното училиште „Денче Дејаноски“ од Маврови Анови општина Маврово и Ростуша го изготвува овој годишен извештај за учебната 2022/23 година.

**Услови во кои работи училиштето**

Опис на лoкацијата во која се изведува наставата:

ЦОУ „Денче Дејаноски“ - Маврови Анови е самостојно училиште со четири подрачни училишта и тоа во с.Маврово,с.Врбен,с.Нистрово и с.Дуф.

Исто така во состав на училиштето работи и ученичкиот дом „Седек Костоски“ кој се наоѓа во близина на училиштето.

ЦОУ наставата ја изведува во една училишна зграда,изградена 1966 година,која располага со шест училници со по 50 м²,три канцеларии,два ходника,два тоалета,една спортска сала(прилагодена училница),училишен двор со површина 320 м²,во кој е сместено спортско игралиште.

Училишната зграда во подрачното училиште во с.Маврово располага со две училници по 60 м² еден ходник и еден тоалет.

 Училишната зграда во с.Врбен е изградена и пуштена за користење во учебната 2000/01 година и располага со една училница, две канцеларии, еден ходник и еден тоалет.

 Училишната зграда во с.Нистрово е изградена и пуштена во учебната 2008/09 година.

 Подрачното училиште во с.Дуф располага со една училница,една помошна просторија и тоалет.

**Раководен,стручен и воспитно образовен кадар**

Во реализација на воспитно – образовниот процес за учебната 2022/23 година се вработени 19 наставници.

**Раководен кадар и психолошко – педагошка служба:**

Директор:

* Еден,висока стручна спрема,работен стаж 24 години.

Педагог:

* Еден,висока стручна спрема,работен стаж 2 години

Покрај раководниот и наставниот кадар во училиштето има вработено и административен персонал кои го сочинуваат:

* Еден секретар-благајник.
* Еден економ-домаќин.
* Еден хаусмајстор.
* Седум помошен персонал.

Вкупно:12

Вкупно вработени: 31

Наставниот кадар во ЦОУ реализира настава на Македонски јазик како и во подрачните училишта во с.Врбен и с.Маврово, додека во с.Нистрово и с.Дуф наставата се изведува на Албански јазик.

Оптовареноста на наставниот кадар со наставни часови е во рамките на законската регулатива и се движи од 20 до 23 по наставник, а ги дополнуваат повеќето со занимања и дежурства кои се одржуваат после часовите во училиштето и во ученичкиот дом,кој работи во состав на училиштето.

**Подготвеност на училиштето за работа на почетокот на учебната година**

ОУ „Денче Дејаноски“ од Маврови Анови подготвено го дочека почетокот на учебната година.

Кога станува збор за подготвеноста на училиштето за успешен и навремен почеток,направени се следниве работи:

* Навремено запишување и тестирање на учениците во прво одделение;
* Навремено објавување на огласите за слободни работни места и приемот на вработени е извршен врз основа на Законот за основно образование;
* Навремено е изработена Годишна програма на училиштето и сите годишни распределенија на наставниците;
* Наставниот кадар посетуваше семинари пред почетокот на учебната година за реализација на наставен план;
* Навремено е извршено снабдување на учебници за учениците;
* Навремено е снабдено училиштето со огревно дрво –палети.
* Извршено е чистење на сите училници и училишни простории пред почетокот на учебната година;
* Навремено беше направен распоред на часови и распоред на предмети и одделенија

**Ученици-опфат на ученици,број,структура на одделенија,поведение и редовност**

На почетокот на учебната 2022/23 година во училиштето „Денче Дејаноски“ вкупно се запишани 30 ученици.

Настава на Македонски јазик посетуваат 23 ученици и 7 на Албански јазик.

Во училиштето има вкупно пет паралелки на Македонски наставен јазик и тоа 1 комбинирана паралелка I– II- IV– одд и 4 чисти паралелки ( VI – VII – VIII и IX ) ,додека бројот на паралелки во подрачните училишта во с,Маврово изнесува 1 чиста паралелка ( V одд ) , во с.Врбен 1 комбинирана паралелка (I – II – III – IV-V) oдд . Бројот на паралелките на Албански наставен јазик во с.Нистрово е 3 и тоа 1 комбинирана паралелка – I – IV одд и 1 чисти паралелки (VI-VII- IX одд ), а додека во ПОУ Дуф има една чиста паралелка ( V одд).

**Материјално-технички услови**

Централното основно училиште и подрачните училишта се опремени со основен мебел и инвентар. Преку реализација на проектот Модернизација на образованието се доопремивме со основни наставни средства и технички помагала,како и стручна литература.Исто така во текот на учебната 2018/19 Во 2020 / 21год со помош на Општината набавени се наставно нагледни средства ( слики , карти ) со цел подобрување на наставата во ЦОУ и ПОУ.

Mинатата година 2021/22 година се постави парно греење преку проектот од УСАИД на кој училиштето аплицираше и го доби проектот.Исто така беа и набавени и нагледни сретства кои ќе се користат и се потребни за реализација на наставната програма за прво и четврто одделение.

**Хигиенско-естетско уредување и обликување на внатрешниот и надворешниот простор на училиштето**

Пред почетокот на учебната година извршено е генерално чистење,поправки на инвентарот,како во централното така и во подрачните училишта.

Основните хигиенски потреби секојдневно се ивршуваат со што хигиената преку целата учебна година задоволува.

**Застапени и несоодветно застапени наставни предмети со наставен кадар**

Во ЦОУ по предметите :Техничко образование,Математика,Физика,Француски јазик,хемија предаваат несоодветни наставници.

Во ПОУ Нистрово несоодветно е застапен предметот Македонски јазик,физика Хемија ,француски,математика ( наставата во ПОУ с.Нистрово се одвива во комбинирана паралелка)

Во подрачните училишта во с.Маврово и село Врбен има соодветен наставен кадар со високо образование,додека во подрачното училиште во с.Дуф работи наставник со неоформено образование.

**Наставници што дополнуваат од други или во други училишта**

Во ЦОУ Педагогот дополнува два дена и доаѓа од ОУ „Јосип Броз Тито“-с.Жировница, исто така наставникот по Музичко образование дополнува во нашето училиште а доаѓа од ОУ „Јосип Броз Тито“-с.Жировница ,наставникот по ликовно еден ден од ОСУ с. Ростуше и наставник по италианскин и француски 3 дена од ООУ с.Ростуше.

**ПЛАНИРАЊЕ,РЕАЛИЗИРАЊЕ,УНАПРЕДУВАЊЕ НА ВОСПИТНО ОБРАЗОВНАТА ДЕЈНОСТ**

1. **Годишна програма за работа на училиштето**;

Годишната програма за работа на училиштето за учебната 2022/23 година изготвена е основа на обврските што се содржани во Законот за основно образование(Сл.весник на РСМ бр.161 од 05.08.2019година).Програмата е предходно разгледана ос стручните органи и органите за управување при училиштето и е донесена од училишниот одбор на ден 14.08.2022 година.

Во интеракција со Годишната програма на училиштето исто така беа изработени следниве документи:

* Самоевалуација на училиштето
* Опремување на училиштето со современи наставни средства;
* Зголемена соработка со родителите;
* Подготвување на Кодекс на однесување;
* Обука на наставниците за користење на современи наставни методи;
* Развојна програма
1. **Планирање и реализација на наставата**;

Редовна настава како и наставата по изборните и факултативните предмети и другите видови настава,според планираниот фонд на часови и предвидените неработни денови,се реализира со вкупно 159работни наставни денoви.

1. **Планирање и реализирање на наставната дејност;**

Овие активности се планираат и се изведуваат според наставниот план и програма за вон-наставните активности. Во рамките на ова подрачје училиштето ги реализира следниве вон-наставни активности.

* Слободни ученички активности. Работата на слободните ученички активности се одвива преку формираните ученички секции:литературна,математичка и ликовна секција,кои се организираат за учениците од прво до деветто одделение.
* Ученички натпревари, учениците од шесто до деветто одделение учествуваат на ученички натпревари како на општинско така и на регионални и државни натпревари.
* Ученички заедници, заедницата на учениците е значаен сегмент во организацијата на животот и работата на училиштето.Преку нив учениците сами или заедно со наставниците и родителите се договараат и завземаат ставови за сите позначајни прашања.
1. **Производствена и друга општествено корисна работа;**

Целта на вклучувањето на учениците во производствено и друга општествено корисна работа е да се развие љубов и позитивен однос кон работата,да се негува почит кон работниот човек,средствата за производство како и резултатите од трудот и да придонесе за правилно сфаќање на улогата на физичкиот и интелектуалниот труд во животот на човекот.

1. **Ученички екскурзии;**

Преку нив учениците имаат можност да ги прошират своите знаења,да добијат сознанија за одделни подрачја од животот и работата на луѓето,да се запознаат со природните убавини и културно историските знаменитости на пошироката и поблиската заедница,како и рекреација.

Програмата за реализација на ученичките екскурзии е изготвена според новите измени и дополнувања на Законот за основно образование.

1. **Грижа за здравјето на учениците**;

Целта на програмата за здраствено воспитување и оспособување на учениците и вработените во училиштето и локалната заедница за превземање на акции за поздрав живот,училиште средина. Покрај предвидените програмски содржини предвидени со Годишната програма во кое влегуваат и редовните лекарски прегледи, вакцинации, ревакцинации *оваа учевна година се спроведуваа по препораките на СЗО.*

1. **Соработка со локалната средина;**

Целта на соработката на училиштето со локалната средина е да се анимира и стави во педагошка функција се што може да понуди локалната средина за поуспешно остварување на програмските задачи на училиштето.

**8.Следење, вреднување и унапредување на образовната и воспитната работата**

* Увид во годишните распределенија и планови;
* Увид во подготовките на наставниците;
* Следење на задолжителната настава и вон-наставните активности;
* Учество на наставниците во активности кои се планирани со Годишната програма за работа на училиштето.
* Следење и унапредување преку стручни активи;

Стручно усовршување на воспитно - образовниот кадар преку предавања од страна на педагогот на училиштето,семинари,симпозиуми и др.

**УСПЕХОТ НА УЧЕНИЦИТЕ НА КРАЈОТ ОД УЧЕБНАТА 2022/23 ГОДИНА**

Одделенска настава: описно оценети од I до III одд ;

**Настава на македонски наставен јазик:**

|  |  |
| --- | --- |
| Одделение | Среден успех |
| IV-V |  4,1 % |
|  VI –IX |  *3,8* % |

* Среден успех на учениците од IV – IX одделение за учебната 2022-23 година изнесува **3,91%.**
* Настава на албански наставен јазик

|  |  |
| --- | --- |
| Одделение | Среден успех |
| IV-V | 5,0% |
| VI-IX | 3,43 |

* Средниот успех на учениците со албански наставен јазик од IV – IX одделение за учебната 2022-23 година изнесува 4%

* **Средниот успех на ниво на цело училиште од четврто до деветто одделнеие изнесува 4 %.**

**ПЕДАГОШКА ЕВИДЕНЦИЈА И ДОКУМЕНТАЦИЈА**

Од увидите кои перманентно беа правени на педагошката евиденција и документација:Eлектронски дневник, дневни подготовки,годишни програми и сл.беше констатирано следново:

Годишните програми и E- дневник беа навремено доставени и водени oд страна на наставниците без поголеми пропусти.

29.06.2023 година

 Директор:

Маврови Анови Слаѓана Симуноска

**ОСНОВНО УЧИЛИШТЕ**

**„ДЕНЧЕ ДЕЈАНОСКИ“ МЕСТО-МАВРОВИ АНОВИ**

**-------------- Fax: 042-489-003**